Diari Oficial de la Generalitat Valenciana


Sumari del DOGV 8065, del 19-06-2017 (2017/5415)

RESOLUCIÓ de 13 de juny de 2017, del Rectorat, per la qual es disposa la publicació de l'oferta d'ocupació pública per a l'any 2017, relativa a places dels cossos docents universitaris i de professorat contractat doctor.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5415


Data del document
:   13-06-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 13 de juny de 2017, del Rectorat, per la qual es disposa la publicació de l'oferta d'ocupació pública per a l'any 2017, relativa a places dels cossos docents universitaris i de professorat contractat doctor. [2017/5415]  
Atès el que disposa l'article 1.1.b del Reial decret llei 6/2017, de 31 de març, pel qual s'aprova l'oferta d'ocupació pública en els àmbits de personal docent no universitari i universitari, forces armades, forces i cossos de seguretat de l'Estat i cossos de Policia dependents de les comunitats autònomes per a 2017, que assenyala la taxa de reposició en un 100 % dels cessaments d?«els cossos de catedràtics d'universitat, de professors titulars d'universitat i professors contractats doctors d'universitat regulats en l'article 52 de la Llei orgànica 6/2001, de 21 de desembre, d'universitats, sempre que per part de les administracions públiques de les quals depenguen s'autoritzen les corresponents convocatòries, prèvia acreditació que l'oferta d'ocupació pública de les citades places no afecta el compliment dels objectius d'estabilitat pressupostària establits per a la corresponent Universitat, ni dels altres límits fixats en la Llei orgànica 2/2012, de 27 d'abril, d'estabilitat pressupostària i sostenibilitat financera».  
Atès el que disposa l'article 1.5 de l'esmentat Reial decret llei 6/2017, que assenyala que «no computaran dins del límit màxim de places derivat de la taxa de reposició d'efectius les places que es convoquen per a la seua provisió mitjançant processos de promoció interna».  
L'acord del Consell de Govern número 6, de 23 de maig, de la Universitat Jaume I, en què es va aprovar i es va informar favorablement l'oferta d'ocupació pública per al personal docent i investigador per a l'any 2017, es va traslladar a la Conselleria d'Educació, Investigació, Cultura i Esport i a la Conselleria d'Hisenda i Model Econòmic. La Direcció General d'Universitat, Investigació i Ciència, en escrit de 9 de juny de 2017, manifesta que la Direcció General de Pressupostos de la Conselleria d'Hisenda i Model Econòmic i aqueixa Direcció General no plantegen objeccions a l'esmentada oferta d'ocupació pública i informen favorablement la sol·licitud de l'oferta d'ocupació pública del personal docent i investigador de la Universitat Jaume I per a l'any 2017.  
  
Atenent l'acord del Consell de Govern, i l'autorització de la Conselleria d'Educació, Investigació, Cultura i Esport i en exercici de les competències atribuïdes per l'article, 45.17 del Decret 116/2010, de 27 d'agost, del Consell, pel qual s'aproven els Estatuts de la Universitat Jaume I de Castelló, aquest Rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública de la Universitat Jaume I per a l'any 2017, comprensiva de les places dels cossos docents universitaris i de professorat contractat doctor, que figura com a annex d'aquesta resolució.  
  
Segon  
D'acord amb els articles 48, 62 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, el procediment de selecció serà el concurs públic.  
  
Tercer  
El termini màxim per a la convocatòria dels corresponents processos selectius, que hauran de ser autoritzats per la Conselleria d'Educació, Cultura i Esport de la Generalitat Valenciana, és de tres anys comptadors des de la publicació d'aquesta oferta d'ocupació pública.  
Contra aquesta resolució, que exhaureix la via administrativa, es pot interposar potestativament recurs de reposició davant el rector, en el termini d'un mes, o bé directament el recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació d'aquesta resolució en el Diari Oficial de la Generalitat Valenciana.  
  
Castelló de la Plana, 13 de juny de 2017.- El rector: Vicent Climent Jordà.  
ANNEX  
  
Places a convocar de torn lliure:  
9 places de professorat titular d'universitat  
3 places de professorat contractat doctor.  
  
Places de promoció interna per a l'accés al cos de catedràtics d'universitat:  
9 places de catedràtic/a d'universitat